ร้านรถเข็นจอดเทียบริมฟุตบาท บริเวณทางโค้งแยกมาจากถนนข้างวิชุสิน รถเข็นจะอยู่ทางซ้ายมือคะ

ร้านนี้เปิดขายมาหลายสิบปีแล้ว รถเข็นอาศัยถนนและบริเวณฟุตบาทตั้งโต๊ะเพื่อให้ลูกค้านั่งทานได้ มีที่นั่งประมาณ 10-15 ที่นั่ง แนะนำซื้อกลับบ้านหรือสั่งไปทานที่บ้านดีกว่าคะ พ่อค้าแม่ค้าแถวนี้ก็ฝากท้องไว้ที่นี่แต่ไม่นิยมที่ร้านเพราะบรรยากาศไม่ดีสักเท่าไหร่

อาหารของทางร้านให้เยอะมากๆ ข้าวกะเส้นมาเต็มอิ่มจุกกันเลย แต่เนื่องด้วยราคาที่ถูกมาก เนื้อสัตว์หรือผักก็น้อยตามระเบียบ อันนี้ก็เหมาะสมกับราคาแต่รับรองว่าอิ่มแน่นอน ความน่ารักของร้านนี้คืออยากกินอะไรนอกเหนือจากที่ร้านมี เอามาเจ๊ทำให้ เช่น ทางร้านไม่มีปลากระป๋องคะ อยากทานผัดเครื่องแกงปลากระป๋อง เราก็ซื้อปลากระป๋องมา ทางร้านก็จัดการผัดให้ ตามใจกันสุดๆ

นอกจากนี้ยังมีบริการส่งในบริเวณพลาซ่าด้วย แค่สั่งแล้วกลับไปรอที่บ้าน ก็จะมีคนมาส่งข้าว ทานเสร็จก็ตั้งจานไว้เดี๋ยวพี่คนเดิมจะมาเก็บจานและคิดเงิน สะดวกสุดๆ เป็นอีกร้านที่ได้ใจพ่อค้าแม่ค้า คนใช้แรงงานแถวนี้ไปเลย

สนนราคาอาหาร 25-40 บาทคะ 
-ก๋วยเตี๋ยวน้ำ-แห้ง 25 บาท
-ก๋วยเตี๋ยวผัดซีอิ๋ว อาหารตามสั่ง 30 บาท ใส่ไข่ 35 บาทแล้วแต่เมนู บางเมนูใส่ไข่ดาว ไข่เจียวเพิ่มก็แค่ 30 บาท
-กับข้าว แกงจืด ต้มยำ 40 บาทคะ